El Pavelló José Veral acollirà les I Jornades de Moviment i Salut els dies 7 i 8 d’abril
05 d’abril 2017

![](/media/fsjh0fug/17img_9408_cuerpo.jpg)  
  

L'àrea d'Activitat Física i Salut de l'Ajuntament de Sagunt, en col·laboració amb AVOCAM (Associació de Voluntariat Social del Camp de Morvedre), ha organitzat les I Jornades de Moviment i Salut, amb l'objectiu d'incidir en la necessitat de realitzar activitats físiques orientades cap a la salut d'una manera responsable i divertida. La inauguració, que serà a les 17.30 h, és a càrrec d'AVOCAM, amb el treball “Percussió en positiu” i el grup SENTITS.

  
Les jornades començaran el divendres 7 d'abril a les 18 hores amb una sessió de _Shaktydance_, el ioga de la dansa, en l'Aula de Salut del Pavelló José Veral. A esta mateixa hora, en la Sala Blava, està programada una sessió de _Feldenkrais_ “Sentir l'esquelet”. De nou, a les 19.30 hores, es repetirà una altra sessió de _Feldenkrais_ “Músculs lliures”. En la pista poliesportiva es realitzaran dues sessions de _Fitcross_ amb 20 minutos d'estiraments; la primera de les quals serà a les 18 i la segona a les 19.30 hores.

  
D'altra banda, el dissabte 8 a partir de les 10 hores, l'Aula de Salut acollirà una classe de _Balanç-swing_, una fusió d'entrenament físic integral en un minitrampolí i de la medicina tradicional xinesa. A esta mateixa hora, en la Sala Blava, està prevista una sessió de pilates integral. A partir de les 11.30 hores començarà una segona sessió de pilates _softbal_l, amb una pilota xicoteta. Aquells que preferisquen participar en la classe de _Fitcross_ hauran d'assistir a la pista poliesportiva a les 10 hores. Més tard, a les 11.30 hores, s'organitzarà una sessió de zumba.

  
El regidor d'Esports, Miguel Chover, ha expressat que “**des del departament d'Esports, a més d'entendre l'esport com de competició o d'iniciació esportiva, l'entenem també com un mètode d'estar en forma, d'estar físicament bé. Estes jornades el que pretenen és unir esport amb salut, i van dirigides a totes aquelles persones que desitgen trobar-se millor; jo crec que van a ser un èxit de participació, perquè la professionalitat que ens van a donar està fora de tot dubte”.**

  
Quant a la participació en les diferents activitats, Chover ha comentat que “**en la majoria de les quals ja solament queden una o dues places. Per a _Fitcross_ _CX_ queden més, de manera que és una bona oportunitat per a provar aquesta activitat. Estem molt contents amb aquesta proposta i esperem que isca bé".**  
  
Tot aquell interessat a participar pot inscriure's, fins demà dijous 6 d'abril, en el Pavelló José Veral en horari de 18 a 20 hores. Les places són limitades i el donatiu és de 2 euros, que anirà destinat a AVOCAM.

 ![](/media/4h3nemir/16carteledefinitivo.png)

*   [](http://www.facebook.com/sharer.php?u=https://aytosagunto.es/va/actualitat/el-pavello-jose-veral-acollira-les-i-jornades-de-moviment-i-salut-els-dies-7-i-8-d-abril/ "Facebook")
*   [](http://twitter.com/share?url=https://aytosagunto.es/va/actualitat/el-pavello-jose-veral-acollira-les-i-jornades-de-moviment-i-salut-els-dies-7-i-8-d-abril/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-pavello-jose-veral-acollira-les-i-jornades-de-moviment-i-salut-els-dies-7-i-8-d-abril/ "Linked In")
*   [](mailto:?body=https://aytosagunto.es/va/actualitat/el-pavello-jose-veral-acollira-les-i-jornades-de-moviment-i-salut-els-dies-7-i-8-d-abril/)